Tsofaffin Jami’an ‘Yan Sandan Najeriya Sun Koka
Agusta 03, 2015
Sifeta janar na 'yan sandan Najeriya, Mr. Solomon Arase
Kungiyar tsofaffin ‘yan sanda a Najeriya ta bukaci gwamnatin tarayya da ta duba tsarin biyan kudin sallama da fenshon ‘ya‘yanta domin su sami rayuwa mai inganci.
A wani gagarumin taron da tsofaffin ‘yan sandan suka gudanar daga dukan jihohin tarayyar Najeriya a Jos fadar gwamnatin jihar Plato, sun koka kan yadda wadansu kamfanonin da aka ba kwangilar biyansu kudin fensho ke wulakantasu kafin biyansu kudin da bai taka kara ya karya ba.
Sakataren kungiyar tsofaffin ‘yan sandan na kasa, ASP Silvanus T. Basadeimbo, yace sun yiwa Najeriya aiki na tsawon shekaru biyar, amma bayanda suka yi ritaya, abinda aka sallame su da shi bai taka kara ya karya ba. Yace shi kanshi kudin sallamar da aka bashi naira miliyan daya da dari uku ne kawai, yayinda kuma ake bashi naira dubu talatin da daya kawai fensho a wata.
Yace duk kokarin da suka yi na neman a yi gyara a tsarin, da ya hada da rubuta wasika zuwa majalisar dokoki ta tarayya amma aka yi watsi da su. Sabili da haka suke kira ga shugaban kasa ya taimaka masu.
Tsofaffin ‘yan sandan sun bayyana cewa, wani abinda ya dame su shine kamfanonin da aka ba suna biyan kudaden suna danne kudaden su rika gutsurar masu wata wata. Suka bayyana cewa, abinda suke bukata shine, a basu kudadensu duka su zabi yadda zasu sarrafa kudinsu da kansu.
Ga cikakken rahoton da wakiliyarmu Zainab Babaji ta hada mana.
Tsofaffin 'Yansandan Najeriya-3:54'
AMURKA: An Tura Wani Dan Sanda Farar Fata Hutun Dole a Jihar Texas
Kungiyar Izala Ta Yaba Da Kokarin da Jamian Tsaro Suka yi
'Yan Sanda jihar Oyo sun kama wasu barayi, matasa.